open-index/open-wikipedia-markdown huggingface dataset:
Samtgemeen Land Wusten

De **Samtgemeen Land Wusten** weer en Samtgemeen in’n Landkreis Cuxhoben, in de sik söven Gemenen för dat Afwickeln vun de Verwaltenssaken tohoopslaten harrn.

## Geografie

De Samtgemeen weer an de Noordsee, de na Westen hen to leeg. Dat Rebeed is to’n groten Deel Masch, in de Gemeen Millm deelwies ok Geest, de bet to 21 m över NN hoog reckt.

De Samtgemeen Land Wusten hett in’n Noorden an de Gemeen Noordholt grenzt, in’n Oosten un Süden an de Gemeen Langen.

## Historie

De Samtgemeen is an’n 1. März 1974 billt worrn. To’n 1. Januar 2015 hebbt sik de Gemenen in de Samtgemeen mit de Gemeen Noordholt tohoopslaten un denn de Gemeen Wuster Noordseeküst billt. De Samtgemeen sülvs is dorbi oplööst worrn.

### Inwahnertall

## Politik

To de Samtgemeen hebbt düsse söven Gemenen höört:
#Gemeen Cappel
#Gemeen Dorum (Sitt vun de Verwalten)
#Gemeen Millm
#Gemeen Misselwarden
#Gemeen Mulsen
#Gemeen Padingbüddel
#Gemeen Wremen

### Samtgemeenraat
De Samtgemeenraat vun de Gemeen bestünn toletzt blangen den Samtgemeenbörgermeester ut 24 wählte Raatsliddmaten. De letzte Kommunalwahl weer an’n 11. September 2011:

### Samtgemeenbörgermeesters

De letzte Samtgemeenbörgermeester weer Wolfgang Neumann.

### Wapen

Dat Wapen wiest vörn op gollen Grund halv en swarten Aadler mit roden Snavel, Tung un Klau un achtern op grönen Grund en sülvern Wellenlien in’n Schildkopp un dor ünner söven gollen Kleverbläder.

De Aadler is en Symbol för de Fresen, de in dat Land Wusten siedelt hebbt (Wusterfresen). De gröne Grundfarv von dat twete Feld steiht för de Masch, de Wellenlien för de Beken un Gravens. De Kleverbläder staht för de Bueree un de Tall söven för de söven Gemenen, de sik in de Samtgemeen tohoopslaten hebbt.

### Partnerschoppen

De Samtgemeen hett an’n 5. Mai 2005 en Partnerschop mit Ploeren in Frankriek slaten.

## Weblenken

* Websteed vun de Samtgemeen (hoochdüütsch)
Noordholt (Oortschop)

**Noordholt** is en Oortschop von de Gemeen Wuster Noordseeküst, Landkreis Cuxhoben, in Neddersassen mit 7.430 Inwahners.

## Geografie

De Oortschop is an de Noordsee, de na Westen hen to liggt. An de Küst is Masch, na Oosten hen to liggt de Gemeen op de Geest.

De Oortschoppen un Gemenen ümto sünd de Gemeen Cuxhoben in’n Noorden, de Gemeen Wannen in’n Oosten, de Oortschop Langen op en lütt Enn in’n Süüdoosten, de Oortschoppen Millm un Cappel in’n Süden un de Oortschop Dorum op en kort Enn in’n Süüdwesten.

## Historie

De Gemeen Noordholt hett sik an’n 1. Juli 1967 ut de Gemenen Noordholt, Dieksenn un Wusterheid billt. An’n 1. Januar 1970 is dor denn noch de Gemeen Wanhöden bikamen un mit de Gemeenreform in Neddersassen an’n 1. März 1974 de Gemeen Spiek, de sik an’n 1. Juli 1968 ut de Gemenen Cappel-Neefeld, Spiek un Spieker Neefeld billt harr. Ok de Öörd Hartingspecken un Scharnst sünd an’n 1. März 1974 von de Gemeen Millm an de Gemeen Noordholt wesselt.

To’n 1. Januar 2015 is de Gemeen Noordholt oplööst un dor is tohoop mit de Samtgemeen Land Wusten de ne’e Gemeen Wuster Noordseeküst von worrn. Dat Rebeed von de Gemeen Noordholt billt nu en polietsche Oortschop binnen de Gemeen Wuster Noordseeküst un hett en egen Oortsraad mit 15 Maten un en Oortsbörgermeester.

### Inwahnertall

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Wapen

Dat Wapen von de Oortschop un de fröhere Gemeen wiest baven vörn op roden Grund en sülvern Fuhr, baven achtern op blauen Grund en sülvern Propeller mt Flünk un ünnen dwars deelt baven vörn en gröön Kleverbladd op sülvern Grund un ünnen achtern en sülvern Kleverbladd op grönen Grund.

De Fuhr kummt ut dat Wapen von Noordholt, dat Feld mit’n Propeller is dat Wapen von Wusterheid un de Kleverbläder stammt ut dat Wapen von Dieksenn.

## Footnoten



## Weblenken
Gemeen Langen

**Langen** weer en Gemeen in’n Landkreis Cuxhoben in Neddersassen mit 18.510 Inwahners, de von 1974 bet 2014 bestahn hett. De Gemeen hett an’n 1. Juli 1990 de Stadtrechten kregen.

## Geografie

De Gemeen is op en Stück in’n Süüdwesten an de Noordsee/Wersermünn raakt. An de Küst is Masch, na Oosten hen to leeg de Gemeen op de Geest.

De Navergemenen weren Noordholt op en lütt Enn in’n Noorden, Wannen in’n Noordoosten, Flögeln in’n Oosten, Drangst in’n Süüdoosten, Schippdörp in’n Süden, Bremerhoben in’n Süüdwesten, Wremen, Mulsen un Dorum in’n Westen un Millm in’n Noordwesten.

## Historie

De Gemeen Langen hett sik an’n 1. März 1974 ut de Samtgemenen Langen (mit de Gemenen Langen, Imßen, Debst un Sievern) un Niewohl (mit de Gemenen Niewohl, Holsseln, Hemendörp un Krümpel) billt.

De Gemeen Langen hett 2012 beslaten to’n 1. Januar 2015 mit de Gemenen von de Samtgemeen Beers tohooptogahn. De ne’e Gemeen hett den Naam Geestland.

### Inwahnertall

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Wapen

Dat Wapen von de Gemeen wiest op gollen Grund över en swarten Barg in’n Schildfoot en rood Sünnenrad. Op’n Schildfoot liggt en gollen Urn un dor ünner en sülvern Wellenlien.

De Wellenlien steiht för de Werser, de swarte Barg för den *Jedutenbarg* un dat Sünnenrad un de Urn för archäoloogsche Funnen ut de Gemeen.

Utklamüsert hett dat Wapen de Heraldiker Albert de Badrihaye. De Gemeen hett düt Wapen 1974 von de ole Gemeen Langen övernahmen.

## Footnoten



## Weblenken

* Websteed vun de Gemeen (hoochdüütsch)
Maurice Garin

**Maurice Garin** (* 3. März 1871 in Arvier (Italien); † 19. Februar 1957 in Lens, Frankriek) weer en franzöössch Radrennfohrer.

## Leven un Erfolge

De in Aostadaal (up dat Rebeet vun dat hüüdig Italien) boren lernt Schösteenfeger nehm in' Dezember 1901 de franzöössch Staatsbörgerschap an. In de Johren 1897 un 1898 hett he den Rad-Klassiker Paris-Roubaix wunnen, 1901 todem Paris-Brest-Paris. Een Johr later kunn he dat Rennen Bordeaux–Paris up sien Naam schrieven. 1903 gelung hüm dat, de eerste Utgaav vun de Tour de France to winnen.

„De lütt Schösteenfeger“, as man hüm wegen sien Berop nömmen deem, hett dorbi van profiteert, dat de führende Hippolyte Aucouturier disqualifizeert wurr, wiel de sück vun en Auto harr trecken laaten.   

Ok 1904 wunn he de Tour de France. Dornah keem dat aber to en Schandaal, as man hüm nahwiesen kunn, dat he – as anner Fohrer ok – Afkörten to'n Bispeel över Waldweeg nommen un de Iesenbahn bruukt harr, um flinker an dat Teel to kommen.  Ok is bekannt, dat he Reifen bruuken dee, de een Bar mehr Druck uthollen deen un he dormit 2&nbsp;km/h flinker fohren kunn as de anner Fohrers. Nah en mehrere Maand lang düern Ünnersöken, hett man hüm denn den Sieg aferkennt un an Stäe van hüm den jungen Henri Cornet, de up Platz fiev land weer, an' grönen Disch de Sieg tospraken.

Garin harr twee Bröers (Ambroise Garin un César Garin), de gliekfalls Radrennfohrer weern. 

## Weblenken
* ''Palmarès'' – List vun de  Erfolge un Platzeeren
* Maurice Garin in de Datenbank vun de Tour de France (engelsch)
The Secret of My Success

**The Secret of My Success** betekent

* *[[The Secret of My Success (1965)|The Secret of My Success]]*, brietschen Speelfilm ut dat Johr 1965,
* *[[The Secret of My Succe$s]]*, US-amerikaanschen Speelfilm ut dat Johr 1987.
Alexei Fjodorowitsch Lwow

**Alexei Fjodorowitsch Lwow** (; * 5. Juni 1798 in Reval, Eestland; † 28. Dezember 1870 in Kowno, Litauen) weer en russisch Violinist un Komponist.

## Leven

He kreeg all fröh en gründlich Utbillen up de Vigelien un hett sien Studien ok in den Militärdeenst wieder maakt. Anfangs weer he in dat Ingenieurkorps beschäftigt, later wurr he to’n General un Adjutanten vun den Zar Nikolaus I. .

He hett 1833 1833 nah en Text vun Wassili Schukowski de russisch Zarenhymne *Gott, schütze den Zaren* komponeert. De Melodie wurr later ok noch vun Tschaikowski in sien *[[Ouvertüre 1812]]* verarbeit.

1836 wurr Lwow de Leitung vun der kaiserlich Singerkapelle as ok 1854 de vun all  kaiserlichen Musikanstalten in Sankt Petersburg överdragen. Dit Amt kunn he aber blots en lütt Sett utfüllen, wiel he bald en Gehörlieden kreeg, un he sück up sien Goot bi Kowno torüchtrecken dee. Dor is he 1870 ok storven.

## Warken

* Zarenhymne *Gott, schütze den Zaren* (*Боже, Царя храни*), 1833
* *Phantasien* un anner Kompositschonen för Vigelien un Orchester
* *Undine*, Oper
* *Starosta*, Oper
* Motetten
* Neeinstrumenteeren vun dat *Stabat mater* vun Giovanni Battista Pergolesi

## Böker

* *Über den freien und nicht symmetrischen Rhythmus des altrussischen Kirchengesangs*, 1859
* *Ratschläge für angehende Violinschüler*, 1860

## Weblenken
* DNB-Katalog
* Noten Partituren un Uttüüg to  Kompositschonen vun http://www1.cpdl.org/wiki/index.php/Alexei Fjodorowitsch Lwow] in dat International Music Score Library Project
* Gemeenfree Noten vun http://www1.cpdl.org/wiki/index.php/|Alexei Fjodorowitsch Lwow] in de Choral Public Domain Library (ChoralWiki) (engelsch)
*   Warkverteken up russisches-musikarchiv.de
* Biografien, *Chronos*
Richard Wilke

**Richard Wilke** (* 5. März 1945 in Hornborg) is en düütschen Politiker von de CDU.

Wilke is 1945 in Hornborg boren un is Fischtüchter. He hett en Bio-Forellentucht an de Au in Hornborg. He weer von 1972 bet to’n 31. Oktober 2011 in’n Raad von de Samtgemeen Hornborg. Von 1981 bet 1996 weer he ok de Börgermeester von de Samtgemeen. Von 1981 bet to’n 31. Oktober 2011 weer Wilke in’n Kreisdag von’n Landkreis Stood, von 2011 af an as Frakschoonsvörsitter von de CDU. Von 1989 bet 1999 weer he ok de letzte ehrenamtliche Landraad von’n Landkreis Stood. Ok in’n Gemeenraad von de Gemeen Hornborg is he in.

Bi de Kreissparkass Stood is he Vörsitter von’n Verwaltungsraad. Bi de Elbe Kliniken is he in’n Opsichtsraad.

Wilke is verheiraadt un hett twee Kinner.

## Weblenken

* Infos to Richard Wilke op de Websteed von de Hornbörger CDU (hoochdüütsch)
Scharnst

**Scharnst** () is en Dörp in de Gemeen Wuster Noordseeküst in’n Landkreis Cuxhoben, Neddersassen. Dat höört binnen de Gemeen to de Oortschop Noordholt.

## Geografie

Scharnst liggt an’n Rand von de Masch na de Geest von de Hoge Lieth hen. In’n Noordoosten doot de Flegerplatz Noordholt-Spiek un de Flegerhorst Noordholt liggen. Dat Water flütt af över den Scharnster Beek hen na’n Wallsgroov.

De Naveröörd sünd Wusterheid in’n Noorden, Wanhöden in’n Oosten, Millm in’n Süden, Cappel in’n Süüdwesten, Spiek in’n Westen un Knill in’n Noordwesten.

## Historie

Scharnst kummt 1203 as *Scarnstede* toeerst in en Oorkunn von’n Abt von dat Paulsklooster in Bremen, Sigebodo, vör, de den Teegd in Godendörp an en Fro Willa ut Scharnst geven hett. 1256 hebbt de Wusters den Eddelseet in Scharnst angrepen un slepen.

Von 1880 af an hett Georg Elbrecht ut Bremen in Scharnst Fischtucht bedreven un dor ünner annern Forellen tücht. 1908 hett Wilhelm Holzapfel de Fischdieken köfft. Vondaag warrt de Dieken nich mehr för de Fischtucht bruukt un de Natur hett sik de Dieken trügghaalt. De Dieken sünd vondaag en Statschoon an’n Olen Postweg.

### Verwaltungsgeschicht

De Oort weer vör 1852 in’t Kaspel Millm von dat Vaagdiegericht Land Wusten. Von 1852 bet 1885 leeg Scharnst in dat Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

Bet to’n 1. März 1974 hett de Oort polietsch noch bi Millm mit bihöört. Mit de Gemeenreform in Neddersassen an dissen Dag is de Oort aver an de Gemeen Noordholt wesselt. To’n 1. Januar 2015 is de Gemeen Noordholt oplööst un Deel von de ne’e Gemeen Wuster Noordseeküst worrn.

### Inwahnertall

: * tohoop mit Northum

### Religion

Scharnst is evangeelsch-luthersch präägt un höört to dat Kaspel von de Pankratiuskark in Millm.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

## Infrastruktur

### Verkehr

Scharnst liggt an de Landsstraat 135, wat fröher de Bundsstraat 6 weer. De L&nbsp;135 löppt in’n Noorden över Wusterheid na Olenwoold un Cuxhoben un in’n Süden över Millm un Sievern na Langen un Bremerhoben. De nächste Opfohrt is de Opfohrt 3 Noordholt op de Autobahn 27 (Afsnidd Cuxhoben–Bremerhoben) so bi fiev Kilometer in’n Oosten an de Kreisstraat 14.

De nächste Bahnhoff is de Bahnhoff Noordholt an de Bahnlien Bremen-Cuxhoben.

## Footnoten
Hans Nowak

**Hans Nowak** (* 9. August 1937 in Gelsenkirchen; † 19. Juli 2012) weer en düütsch Footballspeler.

## Karriere
### Vereens
#### FC Schalke 04
1955 wurr Nowak all Jöögsnatschonalspeler. 1958 wessel he vun Eintracht Gelsenkirchen to’n Düütschen Meester vun dat Johr, den FC Schalke 04.  För de Schalker hett Nowak bit 1963 all tosommen 98 Böverligaspelen maakt un dorbi 24 Doren schaaten. In de Bundsliga leep dat eerst för Schalke nich good. Se weern afsteegen, wenn man de Liga nih wat upstockt harr. In 47 Spelen harr de vormalige Störmer, de nu in de Afwehr spelen dee, bit 1965 ok man blots dree Doren schaaten. 

#### FC Bayern München
För den Upstieger in de Bundsliga speel he van 1965 bit 1968, keem aber wegen Verletzung man blots up 37 Spelen, in de he veer Doren schaaten hett. Allerdings wunn he mit de Bayern 1966 den DFB-Pokal un 1967 den Europapokal vun de Pokalwinners gegen Glasgow Rangers. 

#### Kickers Offenbach
In de Saison 1968/69 speel he denn noch för Kickers Offenbach in de Bundsliga un keem dor noch up 12 Spelen, kunn aber nich verhinnern, dat de Mannschap in de Saison afsteegen is. Wiel he immer noch gesundheitlich Probleme harr, hett he sein Loopbahn afslooten. He hett denn noch wat bi de Vereen FC Hochstadt speelt un wurr dornah dor Trainer. 

### Natschonalmannschap
Mit sein konstant good Afwehrleistungen hett he Indruck up Bundstrainer Sepp Herberger maakt, so dat he 1961 sien eerst Lännerspiel maken kunn. He speel dorbi in de Afwehr neben Karl-Heinz Schnellinger un vör Dorhöder Hans Tilkowski vun Westfalia Herne. So kunn he denn ok an de Football-Weltmeesterschap 1962 deelnehmen, wo he denn mit Schnellinger de Stammverteedigung billen dee. Dat weer denn ol de Hööchpunkt in de Karriere vun Hans Nowak. Sien letzt Speel (vun 15 all tosommen) hett he 1964 maakt. Dat weer dat eerst Speel ünner de nee Bundstrainer Helmut Schön.

## Weblenken
* Hans Nowak in de Datenbank vun Fußballdaten.de
* Hans Nowak – Steckbreef bi 100-schalker-jahre.de

## Enkeld Nahwiesen
Pubarche

De **Pubarche** (lat.-ooltgr.: vun lat. *Pub- / Pubes* „Schaam, Schaamhoor“ un ooltgr. *arche* „Anfang“ oder „Oorsprung“) betekent normalerwies dat Insetten vun’t Wassdom vun de Schaamhoor bi Deerns un Jungs. Dat geiht tomeist al vör de egentlichen Pubertät los un entwickelt sik langsom. Faken is mit den Begreep aver keen nipp un nauen Tietpunkt meent, man de eerste Tietspann vun’t Entwickeln.

## Physiologie
In den Lief vun en hüütigen Minsch, de goot nehrt un gesund is, fangt dat tomeist in’t Öller vun acht oder negen Johr an, dat sik de Hormonen ümstellt, de för de Pubertät verantwoortlich sünd. Blangen de Wassdomshormonen un Thyroxin, de vör dat Gröttenwassdom in disse Periood sorgt, warrt ok Geslechtshormonen produzeert, de för dat Riepen vun den Geslechtsapparat tostännig sünd. Bi Jungs un Deerns warrt dorbi Östrogenen un ok Androgenen produzeert. Se kamt bi beide Geslechter vör, aver in ünnerscheedliche Mengden. Bi de Deerns sünd dat mehr de Östrogenen, bi de Jungs vör allen de Androgenen. 

### Jungs
Ünner’t Anstiegen vun de Gonadotropinkunzentratschoon in’t Blood fangt bi Jungs al düütlich vör de egentlichen Pubertät de Produkschoon vun’t Testosteron in de Leydig-Zellen vun de Klöten an. Dat is en Geslechtshormoon, dat de sekundären Geslechtsmarkmolen bestimmt un dormit ok för’t Wassen vun de Assel- un Schaamhoor verantwoortlich is. In’n Verloop vun de Pubertät stüert dat ok dat Entwickeln vun’t annere Liefhoor, as de Boorthoor oder de Bosthoor.

### Deerns

Ok bi de Deerns sett de hormonelle Wessel un de Produkschoon vun Geslechtshormonen vundaag tomeist mit acht oder negen Johr in. Und jüst as bi de Jungs warrt disse Hormonen ok bi Deerns al düütlich vör de egentlichen Pubertät produzeert. De in de Nevenneren herstellten Androgenen hebbt Influss op dat Längenwassdom vun de Deerns un reegt ok dat Wassdom vun de Assel- un Schaamhoor an.

## Phasen vun Entwickeln
: *Hööftartikel*: Tanner-Stadien
Na James M. Tanner warrt bi de helen Entwicklung vun de Schaamhoor bi Deerns söss Phasen ünnerscheedt:

* P1: keen Hoor
* P2: wenig Schaamhoor an de groten Schaamlippen
* P3: veel Hoor in ümschreven Utdehnen
* P4: vull utwossen Hoor, aver noch in lütte Utdehnen
* P5: normal utwossen Hoor, aver na baven hen noch scharp waagrecht angrenzt
* P6: na’n Navel hen anstiegen un op de Böverschenkel övergriepen Hoor: patholoogsch

## Kiek ok
* Menarche
* Thelarche

## Literatur
* W.D. Keidel: *Kurzgefasstes Lehrbuch der Physiologie*, 2. Oplaag, Georg Thieme Verlag, Stuttgart 1970
* E. J. Haeberle: *Die Sexualität des Menschen*, Walter de Gruyter, Berlin – New York 1983, ISBN 3-11-008753-7
* Werner Stangl: *Körperliche und sexuelle Entwicklung im Jugendalter*
Bo Welch

**Robert W. „Bo“ Welch III** (* 30. November 1951 in Yardley, Pennsylvania) is en US-amerikanschen Szenenbillner un Artdirector.

## Leven un Wark
Welch hett 1979 bi’n Film to arbeiden anfungen. Sien eerst Wark weer de Filmkummedie *Head Over Heels*, bi de John Heard de Hööftrul speelt harr. Welch Weer in de Kru, de sik üm dat Utstatten to sorgen harr. 1983 weer he denn as Artdirector un Szenenbillner togang. He hett denn an Filmen mitarbeite as Steven Spielberg sien *The Color Purple*, för de he dat eerste mol för den Oscar nomineert worrn is. Annere bekannte Filmen, bi de he mitverantwoortlich weer, weern *Ghost Busters*, *Beetle Juice*, *Men in Black* oder *Wild Wild West*. Twüschen 1987 un 2002 hett he bi föffteihn Filmen mit de Artdirectorsche Cheryl Carasik tosamenarbeit.

In’t Johr 2003 hett sik Welch as Speelbaas versöcht an den Kinnerfilm *Dr. Seuss’ The Cat in the Hat*. Spood harr he dormit aver nich, in’n Gegendeel hett em de Film en Nomineeren för de *[[Golden Himbeer]]* inbröcht. Ok de Film sülvst weer as slechtsten Film vörslahn.

Privat is Welch siet 1992 mit de kanaadschen Schauspelersche un Dreihbookschrieversche Catherine O’Hara verheiraat. Se hebbt tohopen twee Kinner.

## Filmografie (Utwahl)

## Utteken
Bo Welch weer för sien Arbeiten bi’n Film bit hüüt (Stand: Juli 2012) teihnmol för Filmpriesen vörslahn, dorünner veermol för den *[[Oscar]]* in de Kategorie *[[Oscar/Best Szenenbild|Best Szenenbild]]*. Wunnen hett he twee vun de Priesen:
* 1992: den *[[BAFTA Film Award]]* in de Kategorie *Best Szenenbild* för *Edward Scissorhands*
* 1995: den *[[LAFCA Award]]* in de Kategorie *Best Szenenbild* för *A Little Princess*

## Weblenken
*
Louis Déprez

**Louis Déprez** (* 6. Januar 1921 in Liéres; † 27. Juli 1999) weer en franzöösch Radrennfohrer.

Déprez weer Profi van 1945 bit 1954, hett aber noch bit 1961 in Wettstrieden fohren. To sien gröttste Erfolgen tellen de Siege bi Paris-Valenciennes 1949, de Tour de la Manche (1951 un 1952), de Circuit des Ardennes 1954 un bi de Veer Daag vun Düünkarken, de he 1955 as Eerst överhoopt winnen kunn. 

Fiev Mal hett he an de Tour de France deelnommen un keem dreemal in’t Teel. Sien best  Endresultat weer Platz 30 in dat Johr 1949.

## Weblinks
* Louis Déprez  in de Datenbank vun Radsportseiten.net
Spellbound

**Spellbound** betekent

* *[[Spellbound (Jane Green)|Spellbound]]*, Roman vun Jane Green ut dat Johr 2003,
* *[[Spellbound (Anna Dale)|Spellbound]]*, Fantasy-Roman för Kinner ut dat Johr 2008,
* *[[Spellbound (Margit Sandemo)|Spellbound]]*, Roman vun Margit Sandemo ut dat Johr 2008,
* *[[Spellbound (1916)|Spellbound]]*, US-amerikaanschen Speelfilm ut dat Johr 1916,
* *[[Spellbound (1941)|Spellbound]]*, brietsch Filmdrama vun John Harlow ut dat Johr 1941,
* *[[Spellbound (1945)|Spellbound]]*, US-amerikaanschen Thriller vun Alfred Hitchcock ut dat Johr 1945,
* *[[Spellbound (2002)|Spellbound]]*, US-amerikaanschen Dokumentarfilm ut dat Johr 2002,
* *[[Spellbound (2003)|Spellbound]]*, US-amerikaanschen Feernsehfilm ut dat Johr 2003,
* *[[Spellbound (2004)|Spellbound]]*, US-amerikaanschen Feernsehfilm ut dat Johr 2004,
* *[[Spellbound (2007)|Spellbound]]*, US-amerikaanschen Feernsehfilm ut dat Johr 2007,
* *[[Spellbound (2010)|Spellbound]]*, brietsch-US-amerikaanschen Kortfilm ut dat Johr 2010,
* *[[Spellbound (Speelshow)|Spellbound]]*, Speelshow vun den Senner Sky 1,
* *[[Spellbound (Paula Abdul)|Spellbound]]*, Musikalbum vun Paula Abdul ut dat Johr 1991,
* *[[Spellbound (Ten)|Spellbound]]*, Musikalbum vun de Rockgrupp Ten ut dat Johr 1999,
* *[[Spellbound (Videospeel 1984)|Spellbound]]*, ZX Spectrum-Videospeel ut dat Johr 1984 vun Beyond Software,
* *[[Spellbound (Videospeel 1985)|Spellbound]]*, ZX Spectrum/Commodore 64-Videospeel ut dat Johr 1985 vun Mastertronic,
* *[[Spellbound!]]*, Lehr-Videospeel vun The Learning Company ut dat Johr 1993,
* Speelbound Entertainment, düütsch Ünnernehmen för Softwareentwickeln.
Bundsautobahn 994

De **Bundsautobahn 994** weer as en kort Autobahnstück in München plaant.

Se schüll de süüdliche Stadtinfohrt na München dorstellen, de vun de A&nbsp;8 ut vun’t Autobahnkrüüz München-Süüd över en Streck vun ruchweg teihn Kilometers bit na’t Autobahnkrüüz München-Ramersdorf föhren schüll. De plaante Streckenverloop is denn aver Deel vun de A&nbsp;8 worrn, so dat de Beteken A&nbsp;994 nich mehr nödig weer.

## Weblenken
* Streckenbeschrieven vun den ehmolig as A&nbsp;994 plaanten Afsnitt
Bassen

**Bassen** betekent

* Bassen, Gemeen in’n Landkreis Deefholt, Neddersassen,
* Bassen, Oort in de Gemeen Purmunt in’n Landkreis Hameln-Purmunt, Neddersassen,
* Bassen, Oort in de Gemeen Eiten in’n Landkreis Veern, Neddersassen.

**Bassen** is de Familiennaam von

* Bartholomeus van Bassen (1590–1652), nedderlandschen Architekt un Maler,
* Bob Bassen (* 1965), kanaadschen Ieshockeyspeler,
* Chad Bassen (* 1983), kanaadsch-düütschen Ieshockeyspeler,
* Frank Bassen (1903–2003), US-amerikaanschen Dokter,
* Hank Bassen (1932–2009), kanaadschen Ieshockeyspeler,
* Mark Bassen (* 1969), kanaadschen Ieshockeyspeler,
* Paul Bassen-Spiller (1892–1962), eestnischen Offzeer.

Kiek ok bi: Bassens.
Bassens

**Bassens** betekent

* Bassens, Oort in de Gemeen Wangerland in’n Landkreis Freesland, Neddersassen,
* Bassens, Gemeen in dat Département Gironde, Frankriek,
* Bassens, Gemeen in dat Département Savoie, Frankriek.
Cédric Pioline

**Cédric Pioline** (* 15. Juni 1969 in Neuilly-sur-Seine) is en ehmalger franzöösch Tennisspeler.

1993 hett he dat Finale vun de US Open un 1997 dat Finale vun Wimbledon reckt. In beid Endspelen wurr he aber vun Pete Sampras besiegt. 

Sien Tenniskarriere düer van 1989 bit 2002.  Sien hööchste Platzeeren in de Tennis-Weltranglist weer Platz 5, de he in Mai 2000 innehmen kunn. In sien Karriere kunn he fiev Eenzeltitel un en Düppeltitel winnen. 

Für Frankriek hett he 36 Davis Cup-Insatzen harrt, vun de he 22 wunnen hett. 

## Weblinks
*  ATP-Profil (engelsch)
*  ITF-Profil (engelsch)
*  Davis Cup-Statistik (engelsch)
Ottendörp (Oost)

**Ottendörp** () is en Oort in de Gemeen Bremervöör, in’n Landkreis Rodenborg, Neddersassen. Dat Dörp liggt an de Oost.

## Geografie

De Naveröörd sünd Oostendörp in’n Noorden, Gröpel in’n Noordoosten, Huud, Forst un Beeß in’n Oosten un Süüdoosten, Neer-Ochenhusen in’n Süden, Hönau un Lindörp in’n Süüdwesten un Neendamm un Isheim in’n Westen.

## Historie

Ottendörp is 1768 as Findörpsche Moorkolonie in de Form von en Stratendörp grünnt worrn.

Vör 1885 leeg de Oort in dat Amt Bremervöör un is denn Deel von’n Kreis Bremervöör wesen. 1977 is dat denn Deel von’n Landkreis Rodenborg worrn.

Ottendörp hett 1928/1929 sien Egenstännigkeit as Gemeen verloren un is Deel von de Gemeen Oostendörp worrn. 1974 is dat bi de Gemeenreform in Neddersassen denn tohoop mit Oostendörp an de Gemeen Bremervöör kamen.

### Inwahnertall

### Religion

Ottendörp is evangeelsch-luthersch präägt un höört to dat Kaspel Isheim.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Infrastruktur

### Verkehr

Ottendörp liggt as Stratendörp an de Oostendörper Straat (Kreisstraat 106), de in’n Noorden dör Oostendörp un bi Hollen an de K&nbsp;32 un denn an de Bundsstraat 495 rangeiht. In’n Süden löppt de Straat över Neer-Ochenhusen an de K&nbsp;105 un na Bremervöör an de Bundsstraat 74/71 ran. In’n Noordwesten geiht de Kreisstraat 136K&nbsp;136]] na Isheim.

De nächste Bahnhoff is de Bahnhoff Bremervöör an de Bahnlien Bremerhoben-Buxthu.

## Footnoten
Neendamm

**Neendamm** betekent

* Neendamm, Oort in de Gemeen Isheim in’n Landkreis Rodenborg, Neddersassen,
* Neendamm, Oort in de Gemeen Oosterholt-Scharmbeek in’n Landkreis Oosterholt, Neddersassen.

Kiek ok bi: Niendamm.
Neuendamm

**Neuendamm** is de hoochdüütsche Naam von

* Neendamm, Oort in de Gemeen Oosterholt-Scharmbeek in’n Landkreis Oosterholt, Neddersassen,
* Neendamm, Oort in de Gemeen Isheim in’n Landkreis Rodenborg, Neddersassen,
* Niendamm, Oort in de Gemeen Schwanheid in’n Landkreis Ludwigslust-Parchen, Mekelborg-Vörpommern.

Kiek ok bi: Neudamm.
Bundsautobahn 999

De **Bundsautobahn 999** weer de inst as Autobahnring üm München plaant. Da Plaan is aver denn fallen laten worrn. An sien Steed is de A&nbsp;99 boet worrn.

## Historie
För de Stadt München weer 1963 en Autobahnring vörsehn. In’n Text stünn de blots as „butere Feernstratenring“ binnen, man op de biföögten Koort weer de as Autobahnring intekent.

De plaante A&nbsp;999 weer düütlich lütter utleggt as de A&nbsp;99, de later denn wohrhaftig boet worrn is. Se schüll fast vullstännig op dat Stadtrebeet vun München verlopen. Blots in’n Süüden leeg de Verloop buten de Stadt, so dat de naue Streck dor in’n Stadtentwicklungsplaan nich fastleggt weer.

Na den Stadtentwicklungsplaan schüll de Ring ruchweg so verlopen: Vun de BAB Soltborg, de hüütige A&nbsp;8, ut schüll se üm de plaante Entlastungssiedlung Perlach rümlopen, den langs de Friedenspromenade in’n Westen vörbi an’n Flaaghaven München-Riem unin’n Bagen üm de Johanneskarken rüm. Över de Leintalerbrüch schüll se wieter bit na de BAB Nürnbarg, de hüütige A&nbsp;9, föhren un vun dor ’n beten na Noorden versett över de Heidemannstraat un Rathenaustraat nöördlich an’n Fasaneriesee vörbi na en Deelstück vun den Autobahnring in Allach un Langwied (München), dat al vör den Tweeten Weltkrieg anfungen weer. Denn wieter an’t Langwieder Kleeblatt, woneem se de BAB Stuttgart, de hüütige A&nbsp;8, krüüzen schüll, wieter an’n Rand vun Aubing un de plaanten Entlastungssiedlung Freiham langs na de Stadtgrenz. Buten vun’t Stadtrebeet schüll de Verloop in’n Bagen dicht an de Stadtgrenz torüch na de BAB Soltborg föhren.

## Literatur
* Stadtplanungsamt der Landeshauptstadt München: *Stadtentwicklungsplan einschließlich Gesamtverkehrsplan*, München, Juni 1963,

## Borns


## Weblenken

* Streckenbeschrieven vun den ehmolig plaante A&nbsp;999
Neendamm (Landkreis Rodenborg)

**Neendamm** () is en Oort in de Gemeen Bremervöör, in’n Landkreis Rodenborg, Neddersassen. Dat Dörp liggt in de Neegd von de Meh un de Oost.

## Geografie

De Naveröörd sünd Isheim in’n Noorden, Oostendörp in’n Noordoosten, Ottendörp in’n Oosten, Neer-Ochenhusen in’n Süüdoosten, Hönau un Lindörp in’n Süden un Mehdörp in’n Westen.

## Historie

Neendamm is 1780 as Findörpsche Moorkolonie in de Form von en Stratendörp grünnt worrn. De Naam kummt von’n ne’en Damm, op den de Straat von dat Holt Höhn na’n Iseler hen dör dat Moor lopen dee.

Vör 1885 leeg de Oort in dat Amt Bremervöör un is denn Deel von’n Kreis Bremervöör wesen. 1977 is dat denn Deel von’n Landkreis Rodenborg worrn.

Neendamm hett an’n 1. April 1929 sien Egenstännigkeit as Gemeen verloren un is mit Isheim, Hönau un Lindörp to de Gemeen Sanddamm tohoopslaten worrn. Disse Gemeen is 1949 wedder oplööst worrn, Neendamm denn aver bi de Gemeen Isheim bleven. An’n 1. März 1974 is de Oort bi de Gemeenreform in Neddersassen denn tohoop mit Isheim an de Gemeen Bremervöör kamen.

In’n Eersten Weltkrieg sünd negen Soldaten ut Neendamm fullen oder vermisst un in’n Tweten 16.

### Inwahnertall

### Religion

Neendamm is evangeelsch-luthersch präägt un höört to dat Kaspel Isheim.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

En Denkmaal för de Fullenen ut Mehdörp, Neendamm un Isheim ut de twee Weltkrieg’ steiht bi’n Karkhoff in Isheim.

## Weertschop un Infrastruktur

Elektrischen Stroom hett Neendamm 1921 kregen.

### Verkehr

Neendamm liggt as Stratendörp an de Kreisstraat 105, de in’n Noorden na Isheim un denn na Abbenseet geiht. In’n Süden löppt de Straat över Hönau un Lindörp na Bremervöör an de Bundsstraat 74/71 ran. In’n Noordoosten geiht de K&nbsp;136 na Oostendörp un Ottendörp.

De nächste Bahnhoff is de Bahnhoff Bremervöör an de Bahnlien Bremerhoben-Buxthu.

## Footnoten
Karlheinz Poredda

**Karlheinz Poredda** (* 12. Januar 1920 in Lyck, Masuren; † 15. März 2012) weer en düütschen Politiker.

Poredda dee ut Neumalken in Masuren stammen. In’n Tweten Weltkrieg weer he Soldaat an de Oostfront, in Frankriek un in Afrika un keem bi de Amerikners in Fungenschop. Na Masuren kunn he 1948 na Krieg un Fungenschop nich mehr trügg un keem denn över en Verwandten, de in dat Sperrtüügamt Op de Hööv arbeiden dee, na Hipst. He hett von 1957 bet 1985 as Verwaltungsanstellten in dat Depot in Heesdörp arbeidt.

In Hipst hett he sik in de Kommunalpolitik ünner annern för de Rechten von de Verdrevenen insett un weer Maat von’n Bund von de Heimatverdrevenen un Entrechteten. 1948 keem he de eerste Tuur in’n Gemeenraad un is 1961 Börgermeester von Hipst worrn. He hett 1971 de Wählergemeenschop Fre’e Börger (WFB) mit grünnt un weer von 1977 bet 2011 in’n Kreisdag von’n Landkreis Rodenborg un von 1974 bet 2011 in’n Raad von de Samtgemeen Geestborn.

As Poredda 2011 sien Amt as Börgermeester von Hipst an Gerhard Oetjen afgeven hett, weer he mit 50 Amtsjohren de deenstöllste un togliek mit 91 Johr ok öllste Börgermeester in ganz Düütschland.

Poredda weer siet 1967 verheiraadt un hett een Söhn.

## Ehren

Poredda hett 1988 dat Bundsverdeenstkrüüz an’t Band un 2009 dat Bundsverdeenstkrüüz 1. Klass kregen. 2001 hett he ok dat Verdeenstkrüüz von’n Neddersassischen Verdeenstorden an’t Band kregen. 1992 hett he de Ehrenmedallj von’n Landsverband Neddersassen von’n Städer- un Gemeendag wunnen. Nadem Poredda 2011 sien Amt as Börgermeester von Hipst afgeven hett, hett em de Gemeenraad an’n 20. Januar 2012 to’n Ehrenbörgermeester von de Gemeen Hipst maakt.
Op de Hööv

**Op de Hööv** () is en Oort in de Gemeen Hipst (Samtgemeen Geestborn) in’n Landkreis Rodenborg, Neddersassen.

## Geografie

De Geest flütt in’n Süden von’n Oort langs. Dat Dörp liggt op de Geest un hett mit’n Hinzel in’n Süüdoosten en groot Holt.

De Naveröörd sünd Lüttenhain un Grotenhain in’n Noorden, Nee Eversdörp un Eversdörp in’n Oosten, Hipst in’n Süüdoosten, Thebü in’n Süden, Frellsdorp, Frellsdorpermöhlen un Geestenseth in’n Süüdwesten un Köhlen mit Drüddgeest in’n Noordwesten.

## Historie

De Gemeen is üm 1850 rüm ut de enkelten Hööv Heinschenwall, Freedag, Sünnerwoold, Bokelah, Drachel un Hinzel billt worrn. Se is fröher *Eenstellige Hööv* nöömt worrn, hett op Hoogdüütsch aver later den Naam *Heinschenwalde* kregen, wat een enkelten von de eenstelligen Hööv ween is, ut de de Gemeen billt worrn is. De Hööv Freedag un Sünnerwoold sünd aver 1922 an de Gemeen Hipst wesselt.

1933 is bi dat Dörp von de Marien en Sperrtüügamt anleggt worrn, dat 1936 denn kumplett trech weer. Na 1945 sünd de Anlagen denn aver nich wedder bruukt worrn. De Anlagen sünd deelwies sprengt worrn, deelwies sünd dor annere Saken in ünnerbröcht worrn.

In dat 20. Johrhunnert sünd en Reeg Hüüs an de *Poststraat* langs nee boot worrn, de nu en lütt Stratendörp billt. De olen Hööv doot all afsieds von de *Poststraat* liggen.

### Verwaltungsgeschicht

Vör 1885 leeg de Gemeen in de Vaagdie Bremervöör von dat Amt Bremervöör un is denn Deel von’n Kreis Bremervöör ween. 1932 is disse Kreis mit’n Kreis Zeven to’n ne’en un grötteren Kreis Bremervöör tohoopgahn. 1977 is dat denn Deel von’n Landkreis Rodenborg worrn.

An’n 1. März 1974 is de Oort bi de Gemeenreform in Neddersassen mit Hipst to de ne’e Gemeen Hipst tohoopleggt worrn.

### Inwahnertall

### Religion

Dat Dörp is evangeelsch-luthersch präägt un höört siet 1961 to dat Kaspel von de Bethlehem-Kark in Hipst. Bevör disse Kark nee boot worrn is, hett de Oort to dat Kaspel Örel tohöört.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

### Oortsvörsteihers

* 1876–1890: Steffen Hinrich Rademacher
* 1890–1896: Christopher Lührs
* 1896–1908: Christopher Rademacher
* 1908–1916: Diedrich Hinck

## Kultur

### Verenen

De Schüttenvereen von’n Oort is de Schützenvereen Drachel un Ümgegend, de 1920 grünnt worrn is. De Oort hett ok en egen Freewillige Füürwehr.

## Infrastruktur

### Verkehr

De Oort liggt an de Kreisstraat 116, de in’n Noordwesten na Köhlen an de Landsstraat 128 (Neddersassen geiht. In’n Süüdoosten löppt de K&nbsp;116 na Hipst to un denn bi Örel an de Bundsstraat 74/71 ran. In’n Noordoosten geiht de K&nbsp;124 na Nee Eversdörp un an de L&nbsp;119 ran.

De Oort hett en Bahnhoff an de Bahnlien Bremerhoben–Buxthu, de bi Hipst liggt (Bahnhoff Op de Hööv). Von dissen Bahnhoff hett dat fröher ok en Smallspoorbahn na dat Sperrtüügamt geven, de later denn ümleggt worrn is un na dat Lange Moor föhrt hett, in dat Törf afboot worrn is. Dat Törfwark hett 1997 ophöört un do hebbt se denn ok de Smallspoorbahn afboot.

## Footnoten
Host (Gemeen Snevern)

**Host** () is en lüttjen Oort in de Gemeen Snevern, in’n Landkreis Heidkreis, Neddersassen.

## Geografie

Een Kilometer in’n Noordoosten flütt de Wümm langs un een Kilometer in’n Süüdwesten de Fintau. Dat Daal von de Wümm steiht as Böver-Wümmdaal ünner Naturschuul un dat von de Fintau as Böver-Fintaudaal un Finteler Machannellandschop.

De Naveröörd sünd Riepshoff un Töst in’n Noorden, Wümmgrund un Otter in’n Noordoosten (all in’n Landkreis Horborg), Schiel in’n Oosten, Wessloh un Eggersmöhl in’n Süüdoosten un Fintel, Haxloh un Vahl in’n Süüdwesten (de letzten dree in’n Landkreis Rodenborg).

## Historie

Vör 1885 leeg de Oort in dat Amt Soltau un is denn Deel von’n Kreis Soltau wesen. 1977 is dat denn Deel von’n Landkreis Soltau-Fambossel (nu Heidkreis) worrn. De Oort höört von öllers bi de Gemeen Wessloh bi un is tohoop mit Wessloh 1974 Deel von de Gemeen Snevern worrn.

### Inwahnertall

### Religion

Host is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

## Weertschop un Infrastruktur

### Verkehr

Host liggt an de Kreisstraat 31, de in’n Noordwesten in’n Landkreis Horborg to de K&nbsp;23 warrt un över Wümmgrund un Königsmoor an de Bundsstraat 75 ran geiht. In’n Süüdoosten löppt de Straat över Wessloh un Issell na Snevern an de Landsstraat 170 ran.

De nächste Bahnhoff is de Bahnhoff Töst an de Bahnlien Bremen-Hamborg.

## Footnoten
Wesseloh

**Wesseloh** is de hoochdüütsche Naam von

* Wessloh, Oort in de Gemeen Snevern, in’n Landkreis Heidkreis, Neddersassen.

**Wesseloh** is de Familiennaam von

* Antonia Wesseloh (* 1995), düütsch Model.
Bundsautobahn 997

De **Bundsautobahn 997** weer as en kort Autobahnstück in München plaant.

Se schüll de de süüdwestliche Stadtinfohrt na München rin dorstellen. Op en Streck vun ruchweg negen Kilometer schüll se an’t Dreeeck München-Süüdwest (mit de A&nbsp;99) anfangen un bit na München-Sendling verlopen. De Autobahn A&nbsp;997 is denn aver as Afsnitt vun de hüütige A&nbsp;96 ümsett worrn, so dat en egene Beteken nich mehr nödig weer.

## Weblenken
* Streckenbeschrieven vun den ehmolig as A&nbsp;997 plaanten Afsnitt
Wiest

De **Wiest** is en Beek in’n Landkreis Rodenborg, de bi Otterbarg von rechts in Wümm münnt. De Born von de Wiest is bi Bokel un dicht bi de Autobahn 1. Von dor flütt de Beek na Süüdwesten, an Mulmshoorn langs un twüschen Bittst, Platenhoff un Sleßel dör. Denn geiht dat an Clüversbossel un Söttmer langs un bi Stukenbossel ünner de A 1 dör. Kort later münnt de Wiest twüschen Hemelbarg un Otterbarg bi de Wümmwischen in den Noordarm von de Wümm. Dat letzte Enn liggt in’n Landkreis Veern.

Von fröher maal fiev Watermöhlen an de Wiest is vondaag man noch de Watermöhl Stukenbossel nableven.

## Footnoten
Peter R. Adam

**Peter R. Adam** (an sik blots *Peter Adam*; * 29. Mai 1957 in Pirmasens) is en düütschen Filmeditor.

## Leven un Wark
Adam hett sien Loopbahn bi’n Film 1983 as Tooningenieur för *[[Das Arche-Noah-Prinzip]]* vun Roland Emmerich anfungen un is later denn na’n Snitt wesselt. Sien Arbeit is mehrfack uttekent worrn. Der „R.“ in sien Naam hett he annahmen, üm nich mit den Speelbaas Peter Adam verwesselt to warrn.

## Filmwark (Utwahl)

## Utteken
Adam is bit hüüt (Stand: Juli 2012) sövenmol för Filmpriesen vörslahn wesen. Fiefmol is he uttekent worrn:
* 1998: mit den *[[Düütsch Kamerapries|Düütschen Kamerapries]]* in de Kategorie *Speelfilm* för *14 Tage lebenslänglich*
* 1998: mit den *[[Düütsch Filmpries|Düütschen Filmpries]]* in de Kategorie *Best Snitt* för *Comedian Harmonists*
* 2001: mit den *[[Düütsch Kamerapries|Düütschen Kamerapries]]* in de Kategorie *Szeensche Snittleistung* för *Der Tunnel*
* 2003: mit den *[[Düütsch Filmpries|Düütschen Filmpries]]* in de Kategorie *Best Snitt* för *Good Bye Lenin!*
* 2012: mit den *[[Düütsch Filmpries|Düütschen Filmpries]]* in de Kategorie *Best Snitt* för *Anonymus*

## Weblenken

## Borns
Host

**Host** betekent

* Host, Reeknersystem, dat in en Reeknernett Deensten anbüddt,
* Host, Oort in de Gemeen Garbsen in de Region Hannover, Neddersassen,
* Host, Oort in de Gemeen Seevedaal in’n Landkreis Horborg, Neddersassen,
* Host, Oort in de Gemeen Burweg in’n Landkreis Stood, Neddersassen,
* Host, Oort in de Gemeen Snevern in’n Landkreis Heidkreis, Neddersassen,
* Host, Oort in Pennsylvania, USA,
* Host, Eiland in Kroatien.

**Host** is de Familiennaam von

* Johann von Host (1803–1873), öösterriekschen Feldmarschallleutnant,
* Matthäus Host (1509–1587), düütschen Gräzist,
* Michel Host (* 1942), franzööschen Schriever,
* Nicolaus Thomas Host (1761–1834), öösterriekschen Botaniker.

Kiek ok bi: Høst, Höst.
Bundsautobahn 996

De **Bundsautobahn 996** weer as en kort Autobahnstück in München plaant.

De A&nbsp;996 schüll een vun de Stadtinfohrten na München rin wesen, de in’n Süüdwesten op en Verloop vun ruchweg fief Kilometer vun’t plaante Autobahnkrüüz Forstenrieder Park (mit den Autobahnring, de A&nbsp;99) bit an’t Autobahndreeeck München-Sendling-Süüd (mit de plaanten A&nbsp;999) föhren schüll. De A&nbsp;99 is aver bit vundaag nich so wiet boet worrn un de Plaan to de A&nbsp;999 is fallen laten worrn, as de A&nbsp;99 fardig weer. 

Vundaag is de A&nbsp;996 en Deelafsnitt vun de A&nbsp;95, en egene Beteken för den Afsnitt weer dormit nich mehr nödig. De letzte Deel twüschen München Kreuzhof un München-Sendling-Süüd is an sik gor keen Autobahn, man as B&nbsp;2 betekent. De Streck is liekers aver as Autobahn utschillert.

## Weblenken
* Streckenbeschrieven vun den ehmolig as A&nbsp;996 plaanten Afsnitt
Höst

**Höst** betekent

* Höst, Oort in de Gemeen Weeze in’n Kreis Kleve, Noordrhien-Westfalen,
* Höst, Oort in de Gemeen Maasen in’n Landkreis Deefholt, Neddersassen,
* *[[Höst (Book)|Höst]]*, Book von Selma Lagerlöf.

Kiek ok bi: Høst.
Høst

**Høst** (däänsch/noorweegsch *Harvst*) betekent

* Høst & Søn, däänschen Verlag,
* Høst, däänsche Künstlergrupp,
* Høst, noorweegsche Band.

**Høst** is de Familiennaam von

* Anders Høst (* 1991), noorweegschen Skilanglöper,
* Andreas Frederik Høst (1811–1897), däänschen Verlegger,
* Gerd Høst-Heyerdahl (1915–2007), noorweegsche Schauspelerin, Schrieversche un Germanistin,
* Harald Emil Høst (1835–1908), däänschen Jurist un Politiker,
* Herman Høst (* 1926), noorweegschen Dokter,
* Jens Kragh Høst (1772–1844), däänschen Jurist, Historiker un Översetter,
* Johan Ditlev Høst (1818–1882), däänschen Offzeer,
* May Høst, noorweegschen Schriever,
* Ole Høst (1915–1943), däänschen Maler,
* Oluf Høst (1884–1966), däänschen Maler,
* Per Høst (1907–1971), noorweegschen Zooloog un Filmproduzent.
Sunde

**Sunde** betekent

* Sunde, Oort in de Gemeen Stavanger, Noorwegen,
* Sunde, Oort in de Gemeen Kvinnherad, Noorwegen,
* Sunde, Oort in de Gemeen Kvinnherad, Noorwegen,
* Sunde, Oort in de Gemeen Førde, Noorwegen,
* Sunde, Oort in de Gemeen Snillfjord, Noorwegen,
* Sunde, Oort in de Gemeen Meland, Noorwegen.

Dat is ok de hoochdüütsche Naam von

* Sunn, Oort in de Gemeen Olendörp in’n Landkreis Stood, Neddersassen.

**Sunde** is de Familiennaam von

* Arne Sunde (1883–1972), noorweegschen Politiker un Sportler,
* Arnulf Sunde (* 1951), noorweegschen Iesflinklöper,
* Asbjørn Sunde (1909–1985), noorweegschen Aktivist,
* Åslaug Linge Sunde (1917–2006), noorweegschen Politiker,
* Elias Sunde (1851–1910), noorweegschen Politiker,
* Hans Nicolai Sunde (1823–1864), düütschen Maler,
* Harald Sunde (* 1944), noorweegschen Footballspeler,
* Harald Sunde (* 1954), noorweegschen Offzeer,
* Helge Sunde (* 1965), noorweegschen Jazzmusiker un Komponist,
* Hjalmar Inge Sunde (* 1937), noorweegschen Offzeer un Politiker,
* Knut Olaf Sunde (* 1976), noorweegschen Komponist,
* Milt Sunde (* 1942), US-amerikaanschen American-Football-Speler,
* Olaf Sunde (1915–1981), noorweegschen Jurist,
* Olav Sunde (1903–1985), noorweegschen Speersmieter,
* Olav Nils Sunde (* 1952), noorweegschen Ünnernehmer,
* Ole Robert Sunde (* 1952), noorweegschen Schriever,
* Øystein Sunde (* 1947), noorweegschen Musiker,
* Paul Tjøstolsen Sunde (1896–1958), noorweegschen Politiker,
* Peter Sunde (* 1978), sweedschen IT-Experten,
* Sarah Cameron Sunde, US-amerikaanschen Speelbaas un Översetter,
* Torbjørn Sunde (* 1954), noorweegschen Musiker,
* Uwe Sunde (* 1973), düütschen Ökonoom.
Peter Adam

**Peter Adam** is de Naam von

* Peter Adam (* 1929), brietschen Filmmaker un Schriever,
* Peter Adam (* 1945), düütschen Speelbaas un Dreihbookschriever,
* Peter Adam (* 1946), austraalschen anglikaanschen Preester,
* Peter R. Adam (* 1957), düütschen Filmeditor.
Sunn (Landkreis Stood)

**Sunn** () is en lütten Oort un en oold Eddelgood in de Gemeen Olendörp (Samtgemeen Olendörp-Himmelpoorten) in’n Landkreis Stood, Neddersassen.

## Geografie

De Oort liggt op de Stoder Geest. In Sunn gifft dat de Sunner Seen. Dat Water ut dat Rebeed flütt över’n Hosterbeek af.

De Naveröörd sünd Kuhla un Himmelpoorten in’n Noorden, Düünbeudel in’n Noordoosten, Heinbokel un Hogenoh in’n Süüdoosten, Olendörp Siedlung in’n Süüdwesten, de Timmerlood in’n Westen un Olendörp in’n Noordwesten.

## Historie

Sunn höört von öllers al to Olendörp mit to un weer keen egen Gemeen. Sunn dükert toeerst in dat Vörder Register von 1500 op, as Meiergood von’n Arzbischop von Bremen. In de Swedentied in de twete Hälft von dat 17. Johrhunnert hett Daniel von Arentsschild den Hoff in Sunn as Lehn kregen. 1705 is Christoph Daniel von Arentsschild as Besitter von Sunn in de Ridderschop von dat Hartogdom Bremen opnahmen worrn un de Hoff weer denn en Eddelgood. De Hoff is bet in dat 18. Johrhunnert in Besitt von de Familie von Arentsschild bleven. Na disse Tied is he an verscheden Besitters verköfft worrn. Toletzt 1847 an de Familie Krull. Hermann Krull hett dat Good 1907 an Otto von Gruben op Kuhla verköfft.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Olendörp in’n Kanton Himmelpoorten höört un denn von 1811 bet 1814 to dat Franzöösche Kaiserriek ünner Napoleon un dor ok wedder to de Mairie Olendörp in’n Kanton Himmelpoorten.

Vör 1885 weer Sunn Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood.

### Goodsherrn

* –1670: Daniel von Arentsschild
* –1721: Christoph Daniel von Arentsschild
* 1847–1852: Johann Gustav Krull
* 1852–: Johann Ernst Georg Daniel Krull
* ~1876–1907: Hermann Krull
* 1907–: Otto (Anton Eduard Wilhelm) von Gruben
* 1984–: Otto von Gruben

### Inwahnertall

### Religion

Sunn is evangeelsch-luthersch präägt un höört to dat Kaspel von de Martinskark in Olendörp.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

För Sunn is de Freewillige Füürwehr Olendörp mit tostännig.

### Verkehr

Sunn liggt an de Kreisstraat 72, de in’n Noordwesten in Olendörp an de Landsstraat 114 ran geiht. In’n Süüdoosten geiht de K&nbsp;72 in Heinbokel an de K&nbsp;57 ran, de denn in Düünbeudel Ansluss an de Bundsstraat 73 un in Hogenoh an de B&nbsp;74 büddt. Ans gifft dat noch en lüttjere Straat, de in’n Noorden na Kuhla geiht.

De nächste Bahnhoff is in Himmelpoorten an de Nedderelvbahn von Cuxhoben na Hamborg, wat so bi söss Kilometer weg is.

## Footnoten
Timmerlood

De **Timmerlood** () is en lütten Oort in de Gemeen Olendörp (Samtgemeen Olendörp-Himmelpoorten) in’n Landkreis Stood, Neddersassen.

## Geografie

De Oort liggt op de Stoder Geest. In’n Süüdwesten von de Timmerlood liggt dat Hoge Moor un in’n Oosten de Sunner Seen. Dat Water ut dat Rebeed flütt över’n Olendörper Beek na’n Hosterbeek hen af.

De Naveröörd sünd Kuhla in’n Noordoosten, Sunn in’n Oosten, Heinbokel un Hogenoh in’n Süüdoosten, Olendörp Siedlung in’n Süden, Kaken un de Böötz in’n Süüdwesten un Olendörp in’n Noordwesten.

## Historie

### Verwaltungsgeschicht

De Timmerlood höört von öllers al to Olendörp mit to un weer to keen Tied en egen Gemeen.

Vör 1885 weer de Timmerlood Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood.

### Inwahnertall

### Religion

De Timmerlood is evangeelsch-luthersch präägt un höört to dat Kaspel von de Martinskark in Olendörp.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

För de Timmerlood is de Freewillige Füürwehr Olendörp mit tostännig.

### Verkehr

De Timmerlood liggt an de Kreisstraat 72, de in’n Noordwesten in Olendörp an de Landsstraat 114 ran geiht. In’n Süüdoosten geiht de K&nbsp;72 in Heinbokel an de K&nbsp;57 ran, de denn in Düünbeudel Ansluss an de Bundsstraat 73 un in Hogenoh an de B&nbsp;74 büddt. In’n Süden löppt en Straat na Olendörp Siedlung. De L&nbsp;114 föhrt in’n Noordoosten na Himmelpoorten an de Bundsstraat 73 un in’n Süüdwesten över Esdörp un Beeß na Öölm an de Bundsstraat 74.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 17 Kilometer in’n Oosten von de Timmerlood an de B&nbsp;73.

De nächste Bahnhoff is de Bahnhoff Himmelpoorten an de Nedderelvbahn von Cuxhoben na Hamborg, wat so bi söss Kilometer weg is.

## Footnoten